CELEX: 32014D0702(01)
Language: lt
Date: 1404086400000
Title: 2014 m. birželio 30 d. Komisijos įgyvendinimo sprendimas dėl 2014 m. mokymų maisto ir pašarų saugos, gyvūnų sveikatos bei gerovės ir augalų sveikatos srityje darbo programos, vykdomos pagal programą „Geresnis mokymas rūpinantis maisto sauga“ , finansavimo

2.7.2014   
            
            
               LT
            
            
               Europos Sąjungos oficialusis leidinys
            
            
               C 205/4
            
         KOMISIJOS ĮGYVENDINIMO SPRENDIMAS
   2014 m. birželio 30 d.
   dėl 2014 m. mokymų maisto ir pašarų saugos, gyvūnų sveikatos bei gerovės ir augalų sveikatos srityje darbo programos, vykdomos pagal programą „Geresnis mokymas rūpinantis maisto sauga“, finansavimo
   (2014/C 205/04)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į Europos Parlamento ir Tarybos reglamentą (ES, Euratomas) Nr. 966/2012 (1), ypač į jo 84 straipsnį,
   atsižvelgdama į Komisijos deleguotąjį reglamentą (ES) Nr. 1268/2012 (2), ypač į jo 94 straipsnį,
   atsižvelgdama į Tarybos reglamentą (EB) Nr. 58/2003 (3), ypač į jo 12 straipsnio 3 dalį,
   atsižvelgdama į Tarybos direktyvą 2000/29/EB (4), ypač į jos 2 straipsnio 1 dalies i punktą,
   atsižvelgdama į Europos Parlamento ir Tarybos reglamentą (EB) Nr. 882/2004 (5), ypač į jo 66 straipsnio 1 dalies b ir c punktus,
   kadangi:
   
               (1)
            
            
               Reglamente (EB) Nr. 882/2004 nustatytos bendros taisyklės, pagal kurias atliekama oficialioji kontrolė, siekiant nustatyti, ar laikomasi taisyklių, kuriomis visų pirma siekiama užkirsti kelią pavojui žmonėms ir gyvūnams, jį šalinti ar sumažinti iki priimtino lygmens, garantuoti sąžiningą pašarų ir maisto prekybą ir ginti vartotojų interesus. To reglamento 51 straipsnyje nustatyta, kad Komisija gali organizuoti valstybių narių kompetentingų institucijų, atsakingų už tame reglamente nurodytą oficialiąją kontrolę, darbuotojų mokymus, kuriuose gali dalyvauti trečiųjų, visų pirma besivystančių, šalių atstovai. Mokymų temos gali būti susijusios su pašarus ir maistą reglamentuojančiais Europos Sąjungos teisės aktais bei gyvūnų sveikatos ir gerovės taisyklėmis;
            
         
               (2)
            
            
               Direktyvos 2000/29/EB 2 straipsnio 1 dalies i punkte numatytas augalų sveikatos srities mokymų rengimo teisinis pagrindas;
            
         
               (3)
            
            
               siekdama Reglamente (EB) Nr. 882/2004 iškeltų tikslų, Komisija 2006 m. nustatė programą „Geresnis mokymas rūpinantis maisto sauga“. 2006 m. rugsėjo 20 d. Komisijos komunikate dėl geresnio mokymo rūpinantis maisto sauga (6) svarstomos įvairios mokymo organizavimo ateityje galimybės;
            
         
               (4)
            
            
               siekiant užtikrinti programos „Geresnis mokymas rūpinantis maisto sauga“ įgyvendinimą valstybėse narėse, būtina priimti finansavimo sprendimą ir 2014 m. mokymų maisto ir pašarų saugos, gyvūnų sveikatos bei gerovės ir augalų sveikatos srityje darbo programą. Deleguotajame reglamente (ES) Nr. 1268/2012 nustatytos išsamios finansavimo sprendimų taisyklės;
            
         
               (5)
            
            
               Komisijos įgyvendinimo sprendimu 2013/770/ES (7) įsteigiama Vartotojų, sveikatos ir maisto programų vykdomoji įstaiga (toliau – Įstaiga). Tuo sprendimu Įstaigai pavestos tam tikros vadybos ir programų įgyvendinimo užduotys, susijusios su maisto saugos mokymo priemonėmis, taikomomis pagal Reglamentą (EB) Nr. 882/2004 ir Direktyvą 2000/29/EB. Todėl Įstaigai 2014 m. turėtų būti suteiktas Sąjungos finansinis įnašas, iš kurio ji galėtų finansuoti su programa „Geresnis mokymas rūpinantis maisto sauga“ susijusios veiklos išlaidas;
            
         
               (6)
            
            
               šio sprendimo taikymo tikslais tikslinga apibrėžti sąvoką „esminis pakeitimas“, kaip apibrėžta Deleguotojo reglamento (ES) Nr. 1268/2012 94 straipsnio 4 dalyje;
            
         
               (7)
            
            
               šiuo sprendimu taip pat turėtų būti leidžiama išmokėti delspinigius dėl pavėluoto mokėjimo remiantis Reglamento (ES, Euratomas) Nr. 966/2012 92 straipsniu ir Deleguotojo reglamento (ES) Nr. 1268/2012 111 straipsnio 4 dalimi,
            
         NUSPRENDĖ:
   1 straipsnis
   Priimama priede pateikta 2014 m. metinė darbo programa, padėsianti įgyvendinti programą „Geresnis mokymas rūpinantis maisto sauga“. Laikoma, kad tai yra finansavimo sprendimas pagal Reglamento (ES, Euratomas) Nr. 966/2012 84 straipsnį.
   2 straipsnis
   1.   Didžiausias 2014 m. darbo programai įgyvendinti skirtas įnašas – 16 170 000 EUR, finansuojamas pagal šias 2014 m. Europos Sąjungos bendrojo biudžeto eilutes:
   
               a)
            
            
               biudžeto eilutė 17 04 03: 15 000 000 EUR;
            
         
               b)
            
            
               biudžeto eilutė 17 01 06 03: 1 170 000 EUR.
            
         2.   1 dalies b punkte nurodyta suma mokama Vartotojų, sveikatos ir maisto programų vykdomajai įstaigai kaip veiklos finansinis įnašas.
   3.   1 punkto a dalyje numatytus asignavimus taip pat galima naudoti delspinigiams už pavėluotą mokėjimą mokėti.
   3 straipsnis
   Kumuliaciniai konkretiems veiksmams finansuoti skirtų asignavimų pakeitimai, neviršijantys 20 % didžiausio šio sprendimo 2 straipsnio 1 dalyje numatyto įnašo, nelaikomi esminiais pakeitimais, nurodytais Deleguotojo reglamento (ES) Nr. 1268/2012 94 straipsnio 4 dalyje, jeigu jie iš esmės nedaro įtakos veiksmų pobūdžiui ir darbo programos tikslui.
   Įgaliojimus suteikiantis atsakingas pareigūnas gali priimti tokius pakeitimus vadovaudamasis patikimo finansų valdymo ir proporcingumo principais.
   
      Priimta Briuselyje 2014 m. birželio 30 d.
      
         
            Komisijos vardu
         
         Tonio BORG
         
            Komisijos narys
         
      
   
   
      (1)  2012 m. spalio 25 d. Europos Parlamento ir Tarybos reglamentas (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (OL L 298, 2012 10 26, p. 1).
   
      (2)  2012 m. spalio 29 d. Komisijos deleguotasis reglamentas (ES) Nr. 1268/2012 dėl Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių taikymo taisyklių (OL L 362, 2012 12 31, p. 1).
   
      (3)  2002 m. gruodžio 19 d. Tarybos reglamentas (EB) Nr. 58/2003, nustatantis vykdomųjų įstaigų, kurioms pavedamos tam tikros Bendrijos programų valdymo užduotys, įstatus (OL L 11, 2003 1 16, p. 1).
   
      (4)  2000 m. gegužės 8 d. Tarybos direktyva 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (OL L 169, 2000 7 10, p. 1).
   
      (5)  2004 m. balandžio 29 d. Europos Parlamento ir Tarybos reglamentas (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (OL L 165, 2004 4 30, p. 1).
   
      (6)  COM(2006) 519 galutinis, 2006 9 20.
   
      (7)  2013 m. gruodžio 17 d. Komisijos įgyvendinimo sprendimas 2013/770/ES, kuriuo įsteigiama Vartotojų, sveikatos ir maisto programų vykdomoji įstaiga ir panaikinamas Sprendimas 2004/858/EB (OL L 341, 2013 12 18, p. 69).
   
      PRIEDAS
      2014 m. mokymų maisto ir pašarų saugos, gyvūnų sveikatos bei gerovės ir augalų sveikatos srityje darbo programa, vykdoma pagal programą „Geresnis mokymas rūpinantis maisto sauga“
      1.1.   Įvadas
      
      Remiantis Reglamente (EB) Nr. 882/2004 ir Direktyvoje 2000/29/EB išdėstytais tikslais, šioje darbo programoje nustatyti finansuotini veiksmai, o 2014 m. biudžetas paskirstomas taip:
      
                  
                              1.2.
                           
                           
                              Viešieji pirkimai (tiesioginis valdymas): išorės sutartys mokymo programai ir kitoms mokymo priemonėms įgyvendinti
                           
                        
               
                  15 000 000 EUR
               
            
                  
                              1.3.
                           
                           
                              Kiti veiksmai: veiklos finansinis įnašas Vartotojų, sveikatos ir maisto programų vykdomajai įstaigai
                           
                        
               
                  1 170 000 EUR
               
            
                  
                     IŠ VISO
                  
               
               
                  
                     16 170 000 EUR
                  
               
            1.2.   Viešieji pirkimai: išorės sutartys mokymo programai ir kitoms mokymo priemonėms įgyvendinti
      
      Bendras viešųjų pirkimų sutartims skirtas 2014 m. biudžetas yra 15 000 000 EUR.
      TEISINIS PAGRINDAS
      Reglamento (EB) Nr. 882/2004 51 straipsnis ir 66 straipsnio 1 dalies b ir c punktai
      Direktyvos 2000/29/EB 2 straipsnio 1 dalies i punktas
      BIUDŽETO EILUTĖ
      Biudžeto eilutė: 17 04 03
      ORIENTACINIS NUMATOMŲ SUDARYTI SUTARČIŲ SKAIČIUS IR TIPAS
      Dėl kiekvieno iš toliau nurodytų techninių klausimų bus pasirašyta viena ar kelios tiesioginės ar bendrosios paslaugų sutartys. Numatoma pasirašyti apie 12–14 tiesioginių paslaugų sutarčių ir 1–3 konkrečių paslaugų sutartis. Išorės rangovai daugiausia dalyvauja organizacinėje ir su logistika susijusioje mokymo veikloje.
      NUMATOMŲ SUTARČIŲ DALYKAI (JEI ĮMANOMA)
      2014 m. mokymo veikla valstybėse narėse bus susijusi su šiomis sritimis:
      
                  Veiklos rūšys
               
               
                  Suma (EUR):
               
            
                  Šalutiniai gyvūniniai produktai
               
               
                  875 000
               
            
                  Pašarus reglamentuojantys teisės aktai
               
               
                  990 000
               
            
                  Teršalų kontrolė
               
               
                  990 000
               
            
                  Kontroliniai patikrinimai pasienio kontrolės postuose
               
               
                  850 000
               
            
                  Negyvūninio maisto importo kontrolė
               
               
                  920 000
               
            
                  TRACES (sanitariniai ir fitosanitariniai aspektai)
               
               
                  645 000
               
            
                  Šunų ir kačių vežimo kontrolė
               
               
                  625 000
               
            
                  Maisto produktų mikrobiologiniai kriterijai
               
               
                  725 000
               
            
                  Per maistą plintančių ligų protrūkių tyrimas
               
               
                  1 450 000
               
            
                  Gyvūnų gerovė
               
               
                  1 310 000
               
            
                  Informacija apie maistą ir maisto sudėtis
               
               
                  1 450 000
               
            
                  Maisto tyrimas
               
               
                  1 200 000
               
            
                  Augalų sveikatos kontrolė
               
               
                  1 150 000
               
            
                  Zoonozės ir atsparumas antimikrobinėms medžiagoms
               
               
                  370 000
               
            
                  Su maistu besiliečiančios medžiagos
               
               
                  240 000
               
            
                  Pesticidų purkštuvų inspektavimas
               
               
                  310 000
               
            
                  ES veterinarijos ir fitosanitarijos teisės aktai
               
               
                  375 000
               
            
                  Kiti gyvūnų sveikatos bei gerovės, augalų sveikatos ir maisto saugos mokymo klausimai ir konferencijos, tyrimai, pagalba ir kitos mokymosi ir sklaidos priemonės
               
               
                  525 000
               
            
                  
                     IŠ VISO
                  
               
               
                  
                     15 000 000
                  
               
            ĮGYVENDINIMAS
      Už veiksmų, kuriems bus skirta 14 885 000 EUR (maisto saugos srities priemonių finansavimas pagal Reglamentą (EB) Nr. 882/2004 ir Direktyvą 2000/29/EB), valdymą ir įgyvendinimą bus atsakinga Vartotojų, sveikatos ir maisto programų vykdomoji įstaiga (pagal Komisijos sprendimą 2013/770/ES). Likusius 115 000 EUR Komisija skirs e. mokymosi plėtrai.
      VIEŠŲJŲ PIRKIMŲ PROCEDŪROS PRADŽIOS ORIENTACINIS TVARKARAŠTIS
      Maždaug birželio–rugsėjo mėn., kad sutartys būtų pasirašytos dar 2014 m.
      ORIENTACINĖ VIEŠŲJŲ PIRKIMŲ KONKURSAMS SKIRIAMA SUMA
      15 000 000 EUR
      1.3.   Kiti veiksmai: veiklos finansinis įnašas Vartotojų, sveikatos ir maisto programų vykdomajai įstaigai
      
      TEISINIS PAGRINDAS
      Tarybos reglamentas (EB) Nr. 58/2003, ypač jo 12 straipsnio 3 dalis.
      BIUDŽETO EILUTĖ
      Biudžeto eilutė: 17 01 06 03
      SUMA
      1 170 000 EUR
      ĮGYVENDINIMO PRIEMONĖS APRAŠYMAS IR TIKSLAS
      Iš biudžeto eilutės 17 01 06 03 finansuojamas Vartotojų, sveikatos ir maisto programų vykdomosios įstaigos 2014 m. veiklos finansinis įnašas, susijęs su programa „Geresnis mokymas rūpinantis maisto sauga“. Pagal Reglamento (EB) Nr. 58/2003 12 straipsnio 3 dalį veiklos finansinis įnašas sumokamas iš lėšų, skirtų Sąjungos programoms, kurias administruoja Įstaiga.